rejauldu/bengali-wikipedia huggingface dataset:
জাতীয় সড়ক ৫৪ (এনএইচ ৫৪) ভারতের জাতীয় সড়ক। এটি ভারতের পাঞ্জাব, হরিয়ানা ও রাজস্থান রাজ্যের মধ্যে বিস্তৃত। সড়কটি পাঠানকোটের কাছে শুরু হয় এবং রাজস্থানের কেনচিয়া হনুমানগড় জেলায় এনএইচ ৬২ এর কাছে শেষ হয়।   আরো দেখুন   ভারতের জাতীয় সড়কের তালিকা (মহাসড়কের সংখ্যা অনুযায়ী)  ভারতের জাতীয় মহাসড়কের তালিকা  জাতীয় মহাসড়ক উন্নয়ন প্রকল্প   তথ্যসূত্র    বহিঃসংযোগ   ওপেনস্ট্রিটম্যাপ- এনএইচ ৫৪  বিষয়শ্রেণী:ভারতের জাতীয় সড়ক
আশীষ রঞ্জন দাস (জন্ম: ২৯ জানুয়ারী ১৯৫৮) বাংলাদেশী হাইকোর্ট বিভাগের একজন বিচারক। ২০১২ সালে তাকে নিয়োগ দেওয়া হয়েছিল।    জীবনী  ঢাক বিশ্ববিদ্যালয় থেকে এলএলবি (অনার্স) এবং এলএলএম ডিগ্রি প্রাপ্ত আশীষ রঞ্জন দাশ ২০ এপ্রিল ১৯৮৩ সালে মুন্সিফ হিসাবে বিচারিক হিসেবে চাকরিতে যোগদান করেন এবং ২৪ ফেব্রুয়ারি ২০০২ সালে জেলা ও দায়রা জজ পদে পদোন্নতি লাভ করেন।  তথ্যসূত্র    বহিঃসংযোগ    বিচারকদের তালিকা: হাইকোর্ট বিভাগের  নাম এবং সংক্ষিপ্ত জীবনী  বিষয়শ্রেণী:১৯৫৮-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী বিচারক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:২১শ শতাব্দীর বাংলাদেশী বিচারক
বেতিয়া ঘরানা হল উত্তর ভারতীয় শাস্ত্রীয় সংগীতের হিন্দুস্তানি ধারার ধ্রুপদ সংগীতের একটি ঘরানা। প্রধানত উনিশ শতকের বিহারের বেতিয়া রাজ দরবারে এটির সূত্রপাত হয়। বেতিয়া অধুনা বিহার রাজ্যের পশ্চিম চম্পারণ জেলার সদর শহর। শৈলীগুণে বেতিয়া ঘরানা সমগ্র পূর্ব ভারতে বিশেষকরে বাংলায় জনপ্রিয়তা লাভ করে। কারণ,বাংলার  বিষ্ণুপুর ঘরানার সাথে এর ঘনিষ্ঠ যোগ ছিল, কেননা বেতিয়ার উস্তাদেরা পরবর্তীতে বিষ্ণুপুর ঘরানার সঙ্গীতশিল্পীদের প্রশিক্ষিত করে।  তবে অতীতে এর জনপ্রিয়তা থাকলেও "ডাগর বাণী"র অধিক চর্চার কারণে এটি  প্রতিকূলতার মধ্যে রয়েছে।  নেপাল রাজ দরবারের খ্যাতনামা সঙ্গীতজ্ঞ রহিমসেন ও করিমসেনর বিশিষ্ট শিষ্য শিবদয়াল মিশ্রের বেতিয়া আগমনে বেতিয়ার ঐতিহ্যবাহী ধ্রুপদী ধারার সূত্রপাত ঘটে। তিনিই রাজ পরিবারের দুই ভ্রাতা আনন্দকিশোর ও নওলকিশোর সিনহাকে প্রশিক্ষিত করেন এবং এরাই পরবর্তীতে উচ্চমানের সুরকার হিসাবে খ্যাতি লাভ করেন। আনন্দকিশোর রচিত ধ্রুপদ গান ছিল সৌকর্যগুণে নন্দিত ও শ্রুতিমধুর। বেতিয়া ঘরানার ধ্রুপদী সঙ্গীতের বৈশিষ্ট্য হল বাণীর তথা কথার উপর যথেষ্ট গুরুত্ব আরোপের সাথে আপাত স্বাভাবিক স্বরপ্রক্ষেপন। বেতিয়া ঘরানার ধ্রুপদ গানের বাণী বা কথা বিভিন্ন রকমের হলেও 'গওহর' এবং 'খন্ডহর' বাণী বা গীতশৈলিই বেশি গুরুত্ব পেয়ে থাকে। তার ফলে আলঙ্কারিক ও ছান্দনিক প্রকরণ প্রকট হয় উপস্থাপিত গায়ন শৈলিতে।  রাজ দরবারের ধ্রুপদিয়া কবি আনন্দ ও নওলকিশোর রচিত গীতে সুরারোপ ছিল বেতিয়া ঘরানার বৈশিষ্ট্য। সেনী ঘরানার প্যার খান এবং হায়দার খানের যথেষ্ট প্রভাব ছিল এই ঘরানায়।  বেতিয়া ঘরানার বৈশিষ্ট্য  ধ্রুপদ সঙ্গীতে বেতিয়া ঘরানার বিশেষ বৈশিষ্ট্যগুলি হল-  স্বরের সহজসাধ্য ও সুন্দর প্রয়োগ  সুর মাধুর্যে ভরপুর সুস্পষ্ট বাণী বা কথা  রাগরূপ বিস্তারে চমৎকারিত্ব  ধ্রুপদী মেজাজের সঙ্গে শ্রুতিমাধুর্যের সমন্বয়  খোলা ও মধুর আওয়াজের প্রয়োগ  বিশিষ্ট সঙ্গীতজ্ঞ  বেতিয়া ঘরানার বিশিষ্ট সঙ্গীতজ্ঞেরা ছিলেন-  হাসান আলি খান (সরোদিয়া ফিদা হুসেনের পিতা)  বীণকর সিদ্দিক আলি খান   কালে খান রাজকীয় পৃষ্ঠপোষকতা শেষ হলে, বেতিয়া ঘরানার ধারা  বারাণসীতে বহন  করে নিয়ে যান খ্যাতনামা সঙ্গীতজ্ঞেরা। তারা  হলেন -  শিবরাহাল মিশ্র, গুরুপ্রসাদ মিশ্র, জয়করণ মিশ্র, ভোলানাথ পাঠক, বীণকর শিবেন্দ্রনাথ বসু এবং শিব মিত্র। কথিত আছে যে, জয়করণ মিশ্রের 'ধামার' ও 'খেয়াল' এর সংগ্রহে ছিল প্রায় দু'হাজার বিভিন্ন বাণী বা কথার ধ্রুপদী সঙ্গীত। তিনি পরবর্তীতে এই সঙ্গীতে তার যোগ্য উত্তরসূরিদের প্রশিক্ষিত করেন। তাদের মধ্যে উল্লেখযোগ্য ছিলেন ভোলানাথ পাঠক। বারাণসী ছাড়াও বেশ কিছু সঙ্গীতজ্ঞ বাংলার বিষ্ণুপুরে চলে আসেন এবং সঙ্গীতের এই ধারাকে বয়ে নিয়ে চলেন বাংলার পণ্ডিত ফাল্গুনী মিত্র ও ইন্দ্রকিশোর মিশ্র'রা।  তথ্যসূত্র  বিষয়শ্রেণী:ঘরানা বিষয়শ্রেণী:ভারতীয় শাস্ত্রীয় সঙ্গীত বিষয়শ্রেণী:পশ্চিম চম্পারণ জেলা বিষয়শ্রেণী:বিহারের ধ্রুপদী ঘরানা
বিএএফ শাহীন কলেজ চট্টগ্রাম বাংলাদেশের চট্টগ্রামের পতেঙ্গায় অবস্থিত এবং বাংলাদেশ বিমান বাহিনী কর্তৃক পরিচালিত একটি বেসামরিক মাধ্যমিক ও উচ্চ মাধ্যমিক শিক্ষাপ্রতিষ্ঠান। প্রতিষ্ঠানটি ১৯৭৮ খ্রিষ্টাব্দে প্রতিষ্ঠিত হয়। কর্ণফুলি নদীর তীরে, বিমান বাহিনীর জহুরুল হক বিমান ঘাঁটির ভেতরে প্রতিষ্ঠানটি অবস্থিত। এটি চট্টগ্রাম এর অন্যতম ঐতিহ্যবাহী শিক্ষাপ্রতিষ্ঠান হিসেবে সুপরিচিত। এই কলেজটি নয়নাভিরাম ও মনোমুগ্ধকর প্রাকৃতিক পরিবেশে ঘেরা।   ইতিহাস   বি এ এফ শাহীন কলেজ,  তৎকালীন পাকিস্তান বিমান বাহিনী (বর্তমানে বাংলাদেশ বিমানবাহিনী) কর্তৃক ১৯৬০ সালে প্রতিষ্ঠিত একটি শিক্ষাপ্রতিষ্ঠান। এটি বাংলাদেশ বিমানবাহিনী কর্তৃক পরিচালিত । চট্টগ্রামসহ সারা দেশে মোট ছয়টি শাহীন কলেজ রয়েছে। মূলত বিমান বাহিনীর সন্তান ও পোষ্যদের জন্য প্রতিষ্ঠিত হলেও সাধারণ শিক্ষার্থীরাও এখানে শিক্ষাগ্রহণের সুযোগ পায়। আটটি শাহীন স্কুল ও কলেজের মধ্যে চট্টগ্রামের বি এ এফ শাহীন কলেজ চট্টগ্রাম অন্যতম। এটি চট্টগ্রামের অন্যতম সেরা ও ঐতিহ্যবাহী শিক্ষাপ্রতিষ্ঠান।  বাংলাদেশ বিমান বাহিনীর অধীনে ১৯৭৮ সালে বিদ্যালয়টি প্রতিষ্ঠা করা হয় । ১৯৮৫/১৯৮৬ সালের দিকে বিদ্যালয়টিকে কলেজ শাখা পর্যন্ত উন্নীত করে এবং ২০০৬ সাল থেকে ক্লাস ৫ পর্যন্ত ইংরেজি মাধ্যমে পাঠদান শুরু করা হয় যা ২০১৫ সালে কলেজ শাখা পর্যন্ত উন্নীত করা হয়। বাংলাদের বিমান বাহিনীর জহুরুল হক ঘাঁটি চট্টগ্রাম এ এই প্রতিষ্ঠান করা হয় । প্রথমে এই কলেজের পাঠদান শুরু হয় একটি দ্বিতল ভবনে। পরবর্তিতে এটি স্থানান্তরিত করা বর্তমান অবস্থিত ভবনে। কলেজটিতে ডিজিটাল এটেন্ডেন্স এর সুবিধা রয়েছে। কলেজটিতে সুবিশাল ২ টি মাঠ রয়েছে, কর্নফুলি নদীর তীরে মনোরম পরিবশে অবস্থিত কলেজটি। কলেজটিতে এয়ার উইং বিএনসিসি রয়েছে। প্রতিবছর কলেজটি হতে উল্লেখযোগ্য সংখ্যক শিক্ষার্থী সেনা, নৌ, বিমানবাহিনীতে যোগদানের সুযোগ পেয়ে থাকে। তাছাড়া অনেক শীক্ষার্থী বাংলাদেশের বিভিন্ন সরকারী বিশ্ববিদ্যালয়ে ভর্তি হবার যোগ্যতা অর্জন করে।কলেজটি তার দীর্ঘ পথচলায় জন্ম দিয়েছে অনেক প্রতিভা। বর্তমানে বিদ্যালয়টি প্রতি বছর সুনামের সহিতে মাধ্যমিক ও উচ্চ মাধ্যমিক পরীক্ষায় ভাল ফলাফল করছে।  অবস্থান   বি এ এফ শাহীন কলেজ চট্টগ্রাম জেলার ৪১ নং ওয়ার্ড, পতেঙ্গা থানার বিমান বন্দর এলাকায়  অবস্থিত।  বাংলাদেশ বিমান বাহিনী ঘাঁটি, জহুরুল হক, চট্টগ্রাম এর অভ্যন্তরে এর অবস্থান।   মাঠ  কলেজের অভ্যন্তরে এর মাঠ টি অবস্থিত । এছাড়াও কলেজের পাশে একটি ফুটবল মাঠ আছে ।   অনুষদ ও বিভাগসমূহ    পাঠাগার  কলেজটিতে উন্নতমানের পাঠাগার রয়েছে, যাতে ৭০০০ এর বেশি বই সংরক্ষিত রয়েছে।   সুযোগ সুবিধাসমূহ  কলেজটি সম্পূর্ণ সিসিটিভি ক্যামেরা দ্বারা নিয়ন্ত্রিত। কলেজটিতে বিজ্ঞানের জন্যে সর্বাধুনিক সুযোগ সুবিধা সংবলিত ল্যাব রয়েছে।  কলেজটির নিজস্ব পরিবহন ব্যবস্থা রয়েছে।   তথ্যসূত্র   বিষয়শ্রেণী:চট্টগ্রামের বিদ্যালয় বিষয়শ্রেণী:বাংলাদেশ বিমান বাহিনীর শিক্ষাপ্রতিষ্ঠান বিষয়শ্রেণী:১৯৭৮-এ বাংলাদেশে প্রতিষ্ঠিত বিষয়শ্রেণী:১৯৭৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:চট্টগ্রাম জেলার মহাবিদ্যালয় বিষয়শ্রেণী:৫৭ বিএনসিসি স্কোয়াড্রনের ইউনিট
বাপ্পারাজ (জন্ম: ১১ মার্চ ১৯৬৩) একজন বাংলাদেশী চলচ্চিত্র অভিনেতা। তিনি ১৯৮৬ সালে চাঁপা ডাঙ্গার বউ চলচ্চিত্রে অভিনয়ের মাধ্যমে চলচ্চিত্রে আত্মপ্রকাশ করেন। তিনি শতাধিক বাংলা চলচ্চিত্রে অভিনয় করেছেন। তিনি অভিনেতা রাজ্জাকের পুত্র।   প্রারম্ভিক জীবন  বাপ্পারাজ ১৯৬৩ সালের ১১ মার্চ জন্মগ্রহণ করেন। তিনি অভিনেতা রাজ্জাক ও খায়রুন্নেছা লক্ষ্মীর বড় সন্তান। তার পুরো নাম রেজাউল করিম বাপ্পারাজ।   চলচ্চিত্রের তালিকা   বছর  চলচ্চিত্র  ভূমিকা পরিচালক টীকা ১৯৮৬  চাঁপা ডাঙ্গার বউ  রাজ্জাক  ১৯৮৮  ঢাকা ৮৬    ১৯৯০ জিনের বাদশা    ১৯৯৩ প্রেমগীত রিকি দেলোয়ার জাহান ঝন্টু ১৯৯৪ ডাকাত  জজ ব্যারিস্টার ১৯৯৬ গরিবের ওস্তাদ   আজকের সন্ত্রাসী    আমার অন্তরে তুমি আগুন   গরীবের সংসার   দেলোয়ার জাহান ঝন্টু নির্মম   প্রেমের সমাধি  বকুল ইফতেখার জাহান  ১৯৯৭  বাবা কেন চাকর   রাজ্জাক  ১৯৯৮ ত্যাজ্যপুত্র   মা যখন বিচারক   পাগলীর প্রেম   প্রতিশ্রুতি   ১৯৯৯ সন্তান যখন শত্রু    ২০০০  সৎ ভাই   ২০০১  জবাব চাই   ২০০২  ভালোবাসা কারে কয়    ২০০৯  হৃদয় থেকে পাওয়া    সবাইতো ভালোবাসা চায়    ও সাথী রে   ২০১০  আমার স্বপ্ন    ২০১১  মা আমার চোখের মণি   ২০১২  মোস্ট ওয়েলকাম   অনন্য মামুন  ২০১৩  নিষ্পাপ মুন্না   বদিউল আলম খোকন ২০১৫  কার্তুজ   পরিচালক হিসেবে আত্মপ্রকাশ ২০১৭  মিসড কল     ২০১৮  পোড়ামন ২  নরশেদ  রায়হান রাফী    পরিচালক হিসেবে  বাপ্পারাজ কিছু নাটক পরিচালনা করেছেন, যার মধ্যে রয়েছে কাছের মানুষ রাতের মানুষ ও  একজন লেখক। তিনি কার্তুজ নামের একটি চলচ্চিত্রও পরিচালনা করেছেন।   প্রযোজক হিসেবে  বাপ্পারাজ কাছে এসে ভালবেসে নামের একটি চলচ্চিত্র প্রযোজনা করেছেন।   আরও দেখুন   বাংলাদেশের চলচ্চিত্র   তথ্যসূত্র    বহিঃসংযোগ         বিষয়শ্রেণী:২০শ শতাব্দীর বাংলাদেশী অভিনেতা বিষয়শ্রেণী:২১শ শতাব্দীর বাংলাদেশী অভিনেতা বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:বাংলাদেশী চলচ্চিত্র প্রযোজক বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:জীবিত ব্যক্তি বিষয়শ্রেণী:ঢাকার ব্যক্তি বিষয়শ্রেণী:বাংলাদেশী টেলিভিশন অভিনেতা বিষয়শ্রেণী:১৯৬৩-এ জন্ম
গোল্ড ২০২২ সালে মুক্তিপ্রাপ্ত ভারতীয় মালয়ালম ভাষার হাস্যরসাত্মক নাট্য চলচ্চিত্র, যা রচনা, সম্পাদনা এবং পরিচালনা করেছেন আলফোনসে পুথ্রেন। সুপ্রিয়া মেনন এবং লিস্টিন স্টিফেন দ্বারা প্রযোজিত এই চলচ্চিত্রটিতে কেন্দ্রীয় চরিত্রে অভিনয় করেছেন পৃথ্বীরাজ সুকুমারন এবং নয়নতারা। এছাড়াও পার্শ্ব চরিত্রে অভিনয় করেছেন আজমল আমির, শবরীশ বর্মা, কৃষ্ণ শঙ্কর এবং চেম্বান বিনোদ জোস। চলচ্চিত্রটির সঙ্গীত পরিচালনা করেছেন রাজেশ মুরুগেসান এবং চলচ্চিত্রটির চিত্রগ্রহণ পরিচালনা করেছেন আনেন্দ সি. চন্দ্রন ও বিশ্বজিৎ ওদুক্কাথিল।   অভিনয়ে   পৃথ্বীরাজ সুকুমারন — জোশী এস.  নয়নতারা — সুমঙ্গলি উন্নীকৃষ্ণন  আজমল আমির  কৃষ্ণ শঙ্কর  শবরীশ বর্মা  চেম্বান বিনোদ জোস  বিনয় ফোর্ট  রোশন ম্যাথিউ  মল্লিকা সুকুমারন  দীপ্তি সতী  বাবুরাজ — রাকেশ মঞ্জাপ্পরা, সিনিয়র সিপিও, কেরালা পুলিশ  লালু অ্যালেক্স  জগদীশ - হেড কনস্টেবল, কেরালা পুলিশ  সাইজু কুরুপ  সুরেশ কৃষ্ণ - এস.আই., কেরালা পুলিশ  শান্তি কৃষ্ণ  শাম্মী তিলকান  আবু সালিম  আলতাফ সেলিম  প্রেম কুমার  সুধীশ  ইদাবেলা বাবু  শেবিন বেনসন  জাফর ইদুক্কি  থেসনি খান  সুরজ সত্যান  জাস্টিন জন — জেজে   ফয়সাল মুহাম্মদ — ফয়জ   জলি মুথেদান  এম.এ. শিয়াস — বেবি কুঞ্জু  বিনীথ থাটিল ডেভিড  সাবুমন  সিবু থানকাচান  জিপসন  সেবি বাস্টিন  মাজু ম্যাথিউ  বিজয় সুরেশ  শঙ্কর দাস   সঙ্গীত  চলচ্চিত্রটির গানের সুর তৈরি করেছেন সুরকার রাজেশ মুরুগেসান এবং গানের কথা লিখেছেন শবরীশ বর্মা ।   তথ্যসূত্র   বিষয়শ্রেণী:২০২২-এর চলচ্চিত্র বিষয়শ্রেণী:মালয়ালম ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:২০২০-এর দশকের মালয়ালম ভাষার চলচ্চিত্র বিষয়শ্রেণী:ভারতীয় হাস্যরসাত্মক নাট্য চলচ্চিত্র
... মোটবডেলা মন্টেজুমা-ই হচ্ছে একমাত্র জোঁক, যা খোলা পানিতে শিকার করে?  ... খাদ্য নির্বাচনের ব্যাপারে কোনো প্রজাপতি মাছের কিছু প্রজাতি খুব বাহানা করে, প্রবাল ছাড়া আর কিছুই খেতে চায় না? ... দশ বছর বয়সে, একটি মেয়ের শরীরে একই বয়সের একটি ছেলের তুলনায় গড় চর্বির পরিমাণ থাকে মাত্র ৫% বেশি, কিন্তু বয়ঃসন্ধির শেষে এসে এই পার্থক্য হয় ৫০%-এর কাছাকাছি? ... কিছু ঝুমঝুমি সাপ আছে যেগুলো ডিম পাড়ার বদলে সরাসরি বাচ্চা সাপের জন্ম দেয়?  ... সামান্য কিছু ব্যাক্টেরিয়া এবং ছত্রাক ছাড়া মৃত সাগরে কোন মাছ বা উদ্ভিদ বাঁচতে পারে না? ... স্যার আইজাক নিউটনের সময় অনেকে বিশ্বাস করত যে প্রিজম নতুন রঙের আলো সৃষ্টি করে?
রাজা রানী রাজি ২০১৮ সালে মুক্তিপ্রাপ্ত একটি বাংলা চলচ্চিত্র। চলচ্চিত্রটি পরিচালনা করেছেন রাজীব কুমার বিশ্বাস। প্রযোজনা করেছেন শ্রী ভেঙ্কটেশ ফিল্মস। এতে শ্রেষ্ঠাংশে অভিনয় করেছেন যশ দাশগুপ্ত, বনি সেনগুপ্ত ও ঋত্বিকা সেন।    কাহিনী  রাজা (বনি সেনগুপ্ত) অনর্থক সহচর, যিনি বারবার কলেজ পরীক্ষায় ব্যর্থ হন এবং তার বন্ধু গোবিন্দ (পার্থসারথি চক্রবর্তী) এর সাথে অলস সময় কাটান। গোবিন্দের পাওয়ারপাগলু সেলুন নামে একটি সেলুন রয়েছে। তৃতীয়বার চূড়ান্ত পরীক্ষায় যাবার সময় রাজা হঠাৎ তার সহপাঠী ইশা ( ঋত্বিকা সেন ) জুড়ে এসেছিলেন এবং প্রায় প্রথম দর্শনেই তার প্রেমে পড়ে যান। তবে রাজা ইংরেজি ভাষা সম্পর্কে কোনও ধারণা রাখে না এবং 'ক্ষমা' শব্দের অর্থ বুঝতে ব্যর্থ হয় যা রাজা প্রতিটি প্রস্তাবের পরে ইশা সর্বদা বলে গোবিন্ডার নির্দেশনায় ইশাকে উজ্জীবিত করার রাজার প্রচেষ্টাও অনিচ্ছাকৃতভাবে হাস্যকর নয়। ইশা খিটখিটে হয়ে উঠছে।  পড়াশুনা করা ,ইশা, যিনি প্রথমে রাজাকে ঘৃণা করেছিলেন, হঠাৎ তাকে আকর্ষণীয় দেখা শুরু করলেন যখন তার বড় বোন রাজার বড় ভাইয়ের সাথে বিবাহ বন্ধনে আবদ্ধ হয়েছেন, যিনি পশু চিকিৎসক ছিলেন। রাজা যখন তার বড় বোন, যিনি এখন তার শ্যালক, তার কাছে বিয়ের ক্ষেত্রে ইশার হাত চাইলে তার প্রথম রিয়েলিটি চেক হয়। তিনি তাকে বলেছিলেন যে, এমনকি রাজা নিজেও কেউ তার বা তার বোনকে তার মতো কোনও সহকর্মীর সাথে বিবাহ করতে চান না, যার জীবনে কোনও আকাঙ্ক্ষা নেই এবং আয়ের কোনও উৎস নেই। তারপরে রাজা জীবনে আয় করার লক্ষ্য রাখে। তিনি তার পরিবারকে চ্যালেঞ্জ জানিয়েছিলেন যে ছয় মাসে তিনি একটি চাকরি পাবেন এবং নিজের জন্য অর্থ উপার্জন করবেন।  রাজা অযোগ্য, তা জানার পরেও তিনি ক্ষোভের জন্য তাকে বাড়ি ছেড়ে চলে যেতে অনুরোধ করার জন্য ক্ষমা চেয়েছিলেন এবং তার বাবা যে ব্যাংকটি কাজ করেন তার কাছ থেকে কোনও অজানা উদ্দেশ্যে দেওয়ার মাধ্যমে তাকে সাহায্য করার জন্য প্রস্তুত হন। পরে, তিনি যখন ছিলেন রাজার অযোগ্যতার প্রায় নিশ্চিত হয়ে তিনি হঠাৎ তাকে তাকে বিয়ে করতে বলেন এবং তার দায়িত্ব নেওয়ার প্রতিশ্রুতি দেন। রাজা একটি টিউশন সেন্টার শুরু করলেন। তার সমস্ত নিয়োগপ্রাপ্ত শিক্ষকরা ব্যর্থ মধ্যমিক শিক্ষার্থীদের কদর্যতা দেখে পালিয়ে যায়। তারপরে তিনি এমএ পাস করা বিজ্ঞানের একজন অন্ধ ম্যাডামকে ভর্তি করলেন, যার সাথে তার দেখা হয়েছিল ইশার জন্য ফ্রি মোবাইল কেনার সময়। তার শিক্ষার মাধ্যমে সমস্ত শিক্ষার্থী ভাল যোগ্যতার সাথে পরীক্ষায় উত্তীর্ণ হয় এবং কোচিং সেন্টারটি সুনামের সাথে চলতে শুরু করে। তবে, রাজা aণ না দেওয়ার জন্য গোবিন্দ যেহেতু ইশার বাবাকে একটি সম্মেলনে অপমান করেছিলেন, তিনি বিদেশের আরেক ছেলে আদিত্যকে বেছে নিয়েছিলেন (যশ দাশগুপ্ত ) ইশার বিয়ের জন্য। তবে ছেলের অন্য একটি মেয়ের সাথে অন্য সম্পর্ক রয়েছে বলে তিনি ইশার বাবাকে রাজার সাথে ইশার বিয়ে করার জন্য স্বীকার করেছেন। আর ইশার ও রাজার বিবাহ হয়।   অভিনয়ে   যশ দাশগুপ্ত - আদিত্য সেন (অতিথি চরিত্র)  ঋত্বিকা সেন - ঈশা  বনি সেনগুপ্ত - রাজা   তথ্যসূত্র   বিষয়শ্রেণী:২০১৮-এর চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:রাজীব কুমার বিশ্বাস পরিচালিত চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:তামিল চলচ্চিত্রের বাংলা পুনর্নির্মাণ বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
ডেভিড উইলিয়াম ডুকভ্‌নি (; জন্ম: ৭ আগস্ট ১৯৬০) একজন মার্কিন অভিনেতা। তিনি দি এক্স-ফাইল্‌স-এ এফবিআই স্পেশাল এজেন্ট ফক্স মাল্ডার চরিত্রে, এবং ক্যালিফোর্নিকেশন-এ হ্যাংক মুডি চরিত্র অভিনয় করে দুইবার গোল্ডেন গ্লোব পুরস্কার জয় করেন।   প্রাথমিক জীবন  ডুকভ্‌নির জন্ম মার্কিন যুক্তরাষ্ট্রের নিউ ইয়র্ক অঙ্গরাজ্যের নিউ ইয়র্ক শহরে। তার মা মার্গারেট ছিলেন একজন স্কুল প্রশাসক ও শিক্ষক, এবং বাবা অ্যামরাম ডুকভ্‌নি (১৯৯৭-২০০৩)SSDI মার্কিন ইহুদী কমিটির হয়ে প্রচারকের কাজ করতেন।Amram Ducovny, 75, Late-Blossoming Novelist - New York TimesStated in interview on Inside the Actors StudioDavid Duchovny Biography (1960-) ডেভিড ডুকভ্‌নির দাদা-দাদী ছিলেন যথাক্রমে বেলারুশের মিনস্ক, এবং পোল্যান্ডের ওয়ারশ থেকে আসা ইহুদি। ডুকভ্‌নির মা স্কটল্যান্ড থেকে আমেরিকায় অভিবাসী হন।   পড়াশোনা  ডুকভ্‌নি তার স্নাতোকোত্তর ডিগ্রি লাভ করেন ইংরেজি সাহিত্যে, আমেরিকার ইয়েল ইউনিভার্সিটি থেকে, এবং এর পর পরই তিনি তার পোস্ট ডক্টোরাল থিসিস পিএইচডি শুরু করেন, যা এখনো সম্পূর্ণ হয় নি। তার গবেষণার বিষয় হচ্ছে Magic and Technology in Contemporary Poetry and Prose বা তুলনামূলক কাব্য ও গদ্য সাহিত্যে যাদু ও প্রযুক্তি।   তথ্যসূত্র    বহিঃসংযোগ        Duchovny's blog for Trust The Man https://web.archive.org/web/20070609164101/http://www2.foxsearchlight.com/trusttheman/blog/  Extended Interview with David Duchovny: on The X-Files and Writing/Directing the Episodes "The Unnatural" and "Hollywood A.D.", Cinefantastique, April 2002.  Washington Post Interview with David Duchovny, April 2007 David Duchovny and the Drama of Television  The Truth About David Duchovny: An Interview by Gillian Anderson, USAWeekend.com, May 26, 2000  বিষয়শ্রেণী:১৯৬০-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:অল্টারনেটিভ রক সঙ্গীতশিল্পী বিষয়শ্রেণী:আপার ইস্ট সাইডের ব্যক্তি বিষয়শ্রেণী:ইউক্রেনীয় ইহুদি বংশোদ্ভূত মার্কিন ব্যক্তি বিষয়শ্রেণী:স্কটিশ বংশোদ্ভূত মার্কিন ব্যক্তি বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:পোলীয় ইহুদি বংশোদ্ভূত মার্কিন ব্যক্তি বিষয়শ্রেণী:রুশ ইহুদি বংশোদ্ভূত মার্কিন ব্যক্তি বিষয়শ্রেণী:মার্কিন টেলিভিশন পরিচালক বিষয়শ্রেণী:গোল্ডেন গ্লোব পুরস্কার (সেরা অভিনেতা - নাট্য টিভি ধারাবাহিক) বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক টিভি ধারাবাহিক) বিজয়ী বিষয়শ্রেণী:নিউ ইয়র্ক শহরের চলচ্চিত্র পরিচালক বিষয়শ্রেণী:নিউ ইয়র্ক শহরের অভিনেতা বিষয়শ্রেণী:ফায়ার আইল্যান্ডের ব্যক্তি বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইহুদি সঙ্গীতশিল্পী
সেন্ট জর্জেস (গ্রেনাডীয় ক্রেওল ফরাসি: Sen Jòj সেন্‌ জজ্‌) পশ্চিম ভারতীয় দ্বীপপুঞ্জ তথা ক্যারিবীয় অঞ্চলে পূর্ব ক্যারিবীয় সাগরের দ্বীপরাষ্ট্র গ্রেনাডার রাজধানী শহর। এটি দ্বীপটির দক্ষিণ-পশ্চিম উপকূলে একটি প্রাচীন আগ্নেয়গিরির জ্বালামুখের পাদদেশে একটি ছোট উপদ্বীপে অবস্থিত। শহরের পাশেই একটি সুরক্ষিত স্থলবেষ্টিত অশ্বক্ষুরাকৃতি গভীর জলের পোতাশ্রয়বিশিষ্ট সমুদ্র বন্দর আছে। সেন্ট জর্জেস দেশটির প্রশাসনিক, বাণিজ্যিক ও পর্যটন কেন্দ্র। এখানে উৎপাদিত শিল্পজাত দ্রব্যগুলির মধ্যে চিনি ও রাম নামের মদ্যপানীয় প্রধান। এখান থেকে কাকাও, জায়ফল, জৈত্রী ও কলা রপ্তানি করা হয়। ভ্যানিলা ও আদারও চাষ হয়। দ্বীপটি বিশ্বের দারুচিনি, জৈত্রী, লবঙ্গ ও জায়ফলের শীর্ষ উৎপাদকগুলির একটি; বিশ্বের প্রায় ২০% জায়ফল এই দ্বীপেই উৎপন্ন হয়।  মৃদু ক্রান্তীয় জলবায়ুর কারণে এখানে এইসব মসলা সহজে ফলানো যায়। ১৬৫০ সালে একটি ফরাসি ঔপনিবেশিক বসতি হিসেবে সেন্ট জর্জেসের যাত্রা শুরু হয়। এটি ১৮৮৫ থেকে ১৯৫৮ সাল পর্যন্ত ব্রিটিশ নির্ভরশীল অঞ্চল উইন্ডওয়ার্ড দ্বীপপুঞ্জের রাজধানী ছিল।  বর্তমানে সেন্ট জর্জের ক্যারিবীয় অঞ্চলের পর্যটকদের একটি জনপ্রিয় গন্তব্যস্থল। ছবির মতো সুন্দর শহরটির বাড়ি ও দোকানপাটগুলির ছাদ লাল টালি দিয়ে ঢাকা। খাড়া পাহাড়কে ঘিরে সড়কগুলি উঠে গেছে। যে প্যারিশে (প্রশাসনিক অঞ্চল) সেন্ট জর্জেস অবস্থিত, সেখানে সেন্ট জর্জেস বিশ্ববিদ্যালয়, ও মোরিস বিশপ আন্তর্জাতিক বিমানবন্দরটি অবস্থিত। গুরুত্বপূর্ণ দর্শনীয় স্থানের মধ্যে আছে রোমান ক্যাথলিক, ইঙ্গ (অ্যাংলিকান) ও প্রেসবিটেরীয় (জ্যেষ্ঠ) মণ্ডলীর গির্জা, যেগুলি উপদ্বীপের কেন্দ্রীয় শৈলশিরাতে অবস্থত। ১৮শ শতকে নির্মিত ফোর্ট জর্জ দুর্গটি শহরকেন্দ্রে শৈলশিরার প্রান্তবিন্দুতে অবস্থিত, যেখান থেকে দ্বীপ ও সেন্ট জর্জেরস উপসাগরের সার্বিক পরিদৃশ্য দেখতে পাওয়া যায়। আরও আছে সরকারী ভবন (গভর্নমেন্ট হাউজ), যা শহরের কাছেই একটি ঢালে অবস্থিত। শহরের কাছেই অবস্থিত ফোর্ট ম্যাথিউ নামের দুর্গটি একটি প্রাক্তন যুদ্ধক্ষেত্র ও পরবর্তীতে পাগলা গারদ ছিল যার মাটির নিচে অনেক সুড়ঙ্গ আছে। কারেনাজ নামের অভ্যন্তরীণ পোতাশ্রয় ও দ্বীপের কেন্দ্রে অবস্থিত গ্রঁ এতঁ হ্রদ—এই দুইটিই আগ্নেয় হ্রদ বা ক্যালডেরা। অনেক পর্যটক অশ্বক্ষুরাকৃতি কারেনাজ পোতাশ্রয়টির ধার ঘেষে পানির পাশ দিয়ে হাঁটতে পছন্দ করেন, যেখানে অনেক রঙবেরঙের ক্যারিবীয় শৈলীর ঘর, ঔপনিবেশিক ভবন, রেস্তোরাঁ, পানশালা ও দোকানপাট আছে। আরও আছে দ্য চকোলেট হাউজ নামের একটি ছোট জাদুঘর ও কফিঘর যেখানে দ্বীপটির চকোলেট উৎপাদনের ইতিহাস প্রদর্শন করা হয়। শহরের গ্রেনাডা জাতীয় জাদুঘরে অঞ্চলের ইতিহাস বিষয়ক অনেক প্রদর্শনী আছে, যার মধ্যে খামার (প্ল্যান্টেশন) অর্থনীতি ও তিমি শিকার শিল্পের ইতিহাসও অন্তর্ভুক্ত। শহর থেকে প্রায় ২ কিলোমিটার পূর্বদিকে রিচমন্ড পাহাড়ের উপরে ফোর্ট ফ্রেডেরিক নামের আরেকটি সুন্দরভাবে সংরক্ষিত দুর্গ আছে। ১৭৭৯ সালে ফরাসিরা দুর্গটির কাজ শুরু করে এবং ব্রিটিশরা ১৭৯১ সালে নির্মাণকাজ সমাপ্ত করে।  তথ্যসূত্র  বিষয়শ্রেণী:সেন্ট জর্জেস, গ্রেনাডা বিষয়শ্রেণী:উত্তর আমেরিকার রাজধানী বিষয়শ্রেণী:ক্যারিবীয় অঞ্চলের রাজধানী বিষয়শ্রেণী:গ্রেনাডার জনবহুল স্থান বিষয়শ্রেণী:১৬৫০-এ প্রতিষ্ঠিত জনবহুল স্থান বিষয়শ্রেণী:গ্রেনাডায় ১৬৫০-এ প্রতিষ্ঠা বিষয়শ্রেণী:ক্যারিবীয় অঞ্চলের বন্দর শহর বিষয়শ্রেণী:ফরাসি ঔপনিবেশিক সাম্রাজ্যে ১৬৫০-এ প্রতিষ্ঠা
থাম্ব|ইন্দ্রা গান্ধী তৃতীয় লোকসভায় ভূমিকা রেখেছেন।  তৃতীয় লোকসভার সদস্যগণ (২রা এপ্রিল ১৯৬২ - ৩রা মার্চ ১৯৬৭) ফ্রেবুয়ারি-মার্চ ১৯৬২ সালে নির্বাচিত হয়েছিলেন।  গুরুত্বপূর্ণ সদস্য   অধ্যক্ষ:  সর্দর হুকাম সিং, ১৭ই এপ্রিল ১৯৬২ থেকে ১৬ই মার্চ ১৯৬৭  সহকারী অধ্যক্ষ:  এস. ভি. রাও, ২৩শে এপ্রিল ১৯৬২ থেকে ৩রা মার্চ ১৯৬৭  মহাসচিব:  এম. এন. কুল, ২৭শে জুলাই ১৯৪৭ থেকে ১লা সেপ্টেম্বর ১৯৬৪  এস. এল. সেকধর, ২রা সেপ্টেম্বর ১৯৬৪ থেকে ১৮ই জুন ১৯৭৭    তথ্যসূত্র   বিষয়শ্রেণী:তৃতীয় লোকসভার সদস্য বিষয়শ্রেণী:ভারতের সংসদ বিষয়শ্রেণী:লোকসভা বিষয়শ্রেণী:১৯৬২-এ ভারতে প্রতিষ্ঠিত বিষয়শ্রেণী:লোকসভার মেয়াদ
বিজয়া দশমী (, ওয়িজয়্অদশমী, ) প্রতি বছর নবরাত্রির বা দুর্গাপূজার শেষ একটি প্রধান হিন্দু উৎযাপন। এটি হিন্দু বর্ষপঞ্জির আশ্বিন বা কার্তিক মাসে দশম দিনে পালন করা হয়, মাস দুটি হিন্দু চান্দ্র-সৌর বর্ষপঞ্জির যথাক্রমে ষষ্ঠ এবং সপ্তম মাস, যা সাধারণত গ্রেগরিয়ান মাস সেপ্টেম্বর এবং অক্টোবরে পড়ে।  বিজয়াদশমী বিভিন্ন কারণে পালিত হয় এবং ভারতীয় উপমহাদেশের বিভিন্ন অঞ্চলে পৃথক পৃথক ভাবে উদযাপিত হয়। দক্ষিণ, পূর্ব, উত্তর-পূর্বাঞ্চল এবং ভারতের কয়েকটি উত্তর ভারতীয় রাজ্যে বিজয়াদশমী ধর্ম পুনরুদ্ধার ও সুরক্ষার জন্য মহিষাসুরের বিরুদ্ধে দেবী দুর্গার জয়কে স্মরণ করে দুর্গাপূজার সমাপ্তি চিহ্নিত করে। উত্তর, মধ্য ও পশ্চিম ভারতীয় রাজ্যগুলিতে, উৎসবটি ‘বিজয়াদশমী’ শব্দের প্রতিশব্দ দশেরা নামে অভিহিত হয় (দাসরা, দশাহরা)। এই অঞ্চলগুলিতে এটি "রামলীলা"-এর সমাপ্তি চিহ্নিত করে এবং রাবণের উপর রামের বিজয়ের কথা স্মরণ করে। খুব একই উপলক্ষে, অর্জুন একাই এক হাজারেরও বেশি সৈন্যকে ধ্বংস করেন এবং ভীষ্ম, দ্রোণ, অশ্বত্থামা, কর্ণ এবং কৃপ সহ সমস্ত কুরু যোদ্ধাকে পরাজিত করেন, যা মন্দের প্রতি মঙ্গল অর্জনের এক তাৎপর্যপূর্ণ উদাহরণ। বিকল্পভাবে, এটি দেবী, যেমন দুর্গা বা সরস্বতীর জন্য শ্রদ্ধার পরিচয় দেয়। thumb|বিজয়া দশমী বিজয়াদশমী উদ্‌যাপনের মধ্যে একটি নদী বা মহাসাগরের সম্মুখভাগে শোভাযাত্রার অন্তর্ভুক্ত রয়েছে, যা পূজার সঙ্গে জড়িত সঙ্গীত ও মন্ত্র সহ দুর্গা, লক্ষ্মী, সরস্বতী, গণেশ ও কার্তিকের মাটির মূর্তি বহন করে এবং শোভাযাত্রার শেষ মূর্তিগুলি জলে বিসর্জন দেওয়া হয়। অন্য কোথাও, দশহরাতে রাবনের মূর্ত প্রতীকগুলি দুষ্টের প্রতীক হিসাবে আতশবাজি দিয়ে পোড়ানো হয় এবং এটি অশুভ শক্তির ধ্বংসকে চিহ্নিত করে। এই উৎসবটি গুরুত্বপূর্ণ আলোর উৎসব দীপাবলির ও দেওয়ালীর প্রস্তুতিও শুরু করে, যা যথাক্রমে বিজয়াদশমীর ১৯ দিন ও ২০ দিন পরে পালিত হয়।  তথ্যসূত্র  External links  Mysuru (Karnataka) Dasara Festival  at mysoredasara.gov.in Dussehra in Telangana  at telanganatourism.gov.in  https://storibuzz.in/shami-tree-and-vijayadashami/  বিষয়শ্রেণী:হিন্দু উৎসব বিষয়শ্রেণী:দুর্গাপূজা বিষয়শ্রেণী:ভারতের হিন্দু উৎসব বিষয়শ্রেণী:নেপালের হিন্দু উৎসব বিষয়শ্রেণী:বাংলাদেশের হিন্দু উৎসব বিষয়শ্রেণী:পাকিস্তানের ধর্মীয় উৎসব বিষয়শ্রেণী:শ্রীলঙ্কার ধর্মীয় উৎসব বিষয়শ্রেণী:হিন্দুদের পবিত্র দিন বিষয়শ্রেণী:সেপ্টেম্বর উদ্‌যাপন বিষয়শ্রেণী:অক্টোবর উদ্‌যাপন বিষয়শ্রেণী:আগুন জড়িত ঐতিহ্য বিষয়শ্রেণী:বাংলাদেশের ধর্মীয় উৎসব বিষয়শ্রেণী:ভারতের ধর্মীয় উৎসব
হেলভেতি তেক্কে () আলবেনিয়ার বেরাত শহরে অবস্থিত একটি সাংস্কৃতিক নিদর্শন হিসেবে স্বীকৃত সুফি ধর্মীয় কেন্দ্র। এটি ১৭৮২ সালে আহমেত কুর্ত পাশা কর্তৃক নির্মিত হয় এবং সুফি তরিকার হেলভেতি তরিকার সাথে সংশ্লিষ্ট।  এই তেক্কে-র মূল কাঠামোর মধ্যে রয়েছে একটি বর্গাকৃতি নামাজ হল, একটি ছোট বিশেষ উপাসনাকক্ষ এবং একটি দৃষ্টিনন্দন বারান্দা যা নামাজ হলের প্রবেশপথে অবস্থিত। নামাজ হলের ভেতরে কাঠের তৈরি অলঙ্কারপূর্ণ একটি মাফিল রয়েছে। পূর্ব দিকের দেয়ালে রয়েছে মিহরাব, যা পাথরের স্ট্যালাকটাইট নকশায় সজ্জিত। অভ্যন্তরীণ দেয়ালগুলোতে আঁকা রয়েছে আটটি ফ্রেস্কো চিত্রকর্ম, যেখানে মুসলিম ঘরবাড়ি, ধর্মীয় স্থাপনা ও প্রাকৃতিক দৃশ্য চিত্রিত হয়েছে।The Halveti Tekke  Retrieved 6 May 2024.  এই চিত্রকর্মগুলোর নিচের দেয়ালজুড়ে ছিদ্র তৈরি করা হয়েছে, যা নামাজ কক্ষে শব্দ প্রতিধ্বনি নিয়ন্ত্রণ ও শ্রুতিযোগ্যতা বৃদ্ধিতে সহায়ক। নামাজ হলের ছাদ কাঠের তৈরি এবং এটি চিত্রকর্ম দ্বারা সজ্জিত। ছাদে ইসলামী শিল্পরীতিতে অভিযোজিত বারোক শৈলীতে চিত্রাঙ্কন রয়েছে এবং এটি ১৪ ক্যারেট সোনার পাত দিয়ে আবৃত। এই অলংকরণ করেন মাষ্টার দুশ বারকা।  নামাজ হলের সাথে সংযুক্ত একটি ঘরে পূর্বে আহমেত কুর্ত পাশা ও তাঁর পুত্রের সমাধি ছিল। তেক্কের বারান্দায় পাঁচটি পাথরের স্তম্ভ রয়েছে, যা প্রাচীন গ্রিক নগরী অ্যাপোলোনিয়া থেকে সংগ্রহ করা হয়েছে। মূল প্রবেশপথের ওপর একটি শিলালিপি রয়েছে, যেখানে তেক্কের মহত্ত্ব এবং আহমেত কুর্ত পাশার প্রতি শ্রদ্ধা নিবেদন করা হয়েছে।  এই অঞ্চলে উসমানীয় আমলের শেষভাগের কিছু স্মৃতিস্তম্ভ এখনো টিকে আছে, যার মধ্যে ভ্রিওনি পরিবারর প্রাসাদের ফটক ও সমাধি রয়েছে। তদ্ব্যতীত ভলোরা পরিবারর তৈরি আরও কিছু নিদর্শনও রয়েছে।  তথ্যসূত্র  বিষয়শ্রেণী:আলবেনিয়ার সাংস্কৃতিক নিদর্শন বিষয়শ্রেণী:বেরাতের স্থাপনা বিষয়শ্রেণী:১৭৮২ সালে নির্মিত ধর্মীয় ভবন বিষয়শ্রেণী:আলবেনিয়ার উসমানীয় স্থাপত্য বিষয়শ্রেণী:আলবেনিয়ার সুফি তেক্কে বিষয়শ্রেণী:হেলভেতি তরিকা বিষয়শ্রেণী:উসমানীয় সাম্রাজ্যে ১৭৮২ সালের প্রতিষ্ঠান বিষয়শ্রেণী:আলবেনিয়ার সাংস্কৃতিক স্মৃতিস্তম্ভ বিষয়শ্রেণী:আলবেনিয়ায় উসমানীয় স্থাপত্য বিষয়শ্রেণী:১৭৮২-এ উসমানীয় সাম্রাজ্যে প্রতিষ্ঠিত